section_heading: Životopis
paragraph_text: Ivan Granđa, rođen je u Šašinovcu, u nekadašnjem kotaru Sveti Ivan Zelina, nedaleko Zagreba, 1879. godine. Pučku školu polazio je u Cerju od 1886. do 1890. godine. Bio je članom predsjedništva HSS-a i jedan od prvih i najvjernijih suradnika vođe HSS-a Stjepana Radića. Povremeno se javljao političkim člancima u Domu, te je surađivao u Seljačkom svijetu. Godine 1906. bio je jednim od osnivača seljačke zadruge u Cerju, te njezin potpredsjednik a od 1908. godine tajnik. Bio je u upravnom je odboru Kulturno-prosvjetnoga društva "Seljačka sloga" (1925. – 1929.) i nakon njezine obnove (1935.), a njezin blagajnik (1935. – 1937.), te predsjednik mljekarske zadruge u Šašinovcu. Za zastupnika u Narodnoj skupštini Kraljevine SHS izabran je na izborima 1925. godine i na izborima od 11. rujna 1927. godine.